ปกติมีก้อนบวมหลังหู ดิ้นได้ ไม่เจ็บ บีบก็ไม่เจ็บ เวลาบีบจะมีน้ำออกเล็กน้อย ใสๆ ขุ่นๆ มีกลิ่นเหม็น และมันจะยุบลงนิดหน่อย พออีก2-3วัน ก็กลับมาขาดเท่าเดิมแต่มาครั้งนี้ผิดปกติ ผมบีบเสร็จแล้ว ซักพัก มันบวมใหญ่ลามไปทั้งหลังหูและคอใต้หูเล็กน้อยและเจ็บ ปกติไม่เคยเจ็บ ไม่ทราบเป็นเพราะอะไร หรือเพราะผมแคะหูวันนี้ จากไม่ได้แคะมานาน และวันนี้แคะแล้วเจ็บด้วย
สวัสดีค่ะ ก้อนบวมหลังหู อาจเป็น- ก้อนซีสต์ไขมันใต้ผิวหนัง (epidermal inclusion cyst) ลักษณะของก้อนจะนิ่ม กดไม่เจ็บ สีเหมือนผิวหนังปกติ และอาจพบรูเปิดจากก้อน ซึ่งหากบีบออกอาจเห็นมีสารสีขาวคล้ายเนย มีกลิ่นเหม็น- แผลเป็นชนิดนูน หรือคีลอยด์ ซึ่งจะเกิดตามหลังการเกิดบาดแผล โดยจะเป็นก้อนนูน สีมักออกแดงอมม่วง หากเป็นไม่นาน มักจะคลำได้ค่อนข้างนิ่ม แต่ไม่น่าบีบแล้วมีน้ำออกมา- ก้อนเนื้องอกต่างๆ ของชั้นผิวหนังและเนื้อเยื่อไขมันใต้ผิวหนัง ซึ่งมีหลายชนิด แต่ก็ไม่น่าบีบแล้วมีน้ำออกมาเช่นกัน- ต่อมน้ำเหลืองโต มักเกิดจากการติดเชื้อบริเวณใกล้เคียง เช่น มีแผลบริเวณหนังศีรษะ หูชั้นนอกอักเสบ เป็นต้น แต่ก็ไม่น่าบีบแล้วมีน้ำออกมาเช่นกันหากในตอนนี้ ก้อนบวมโตขึ้นและเจ็บ ก็ควรไปพบแพทย์เพื่อตรวจและรักษาค่ะ ในเบื้องต้น ก็ไม่ควรไปบีบก้อนดังกล่าว เพราะไม่ว่าจะเป็นอะไร การไปบีบ นวด คลึง ย่อมทำให้มีโอกาสติดเชื้อแบคทีเรียแทรกซ้อน และกลายเป็นฝีหนองตามมาได้ค่ะ